Kookolo w’amawuggwe

**Kookolo w'amawuggwe** era amanyiddwa nga kkansa **w'amawuggwe**, kizimba ekikulira mu mawuggwe nga kirimu obuwuka bwa kookolo ekimanyiddwa olw'okukula kw'obutoffaali obutafugibwa mu bitundu by'amawuggwe.  Okukula kuno kuyinza okusaasaana okusukka amawuggwe nga kuyita mu nkola y’okusaasaana mu bitundu ebiriraanyewo oba ebitundu by’omubiri ebirala eyitibwa metastatsis. Kookolo atandikira mu mawuggwe, asinga obungi y'oyo ayitibwa carcinomas. Ebika ebikulu ebibiri bye bino: kookolo w’amawuggwe ow’obutoffaali obutono (small-cell lung carcinoma) ne kookolo w’amawuggwe ow’obutoffaali obunene (non-small-cell lung carcinoma). Obubonero bwa kookolo w'amawuggwe obusinga okulabika kwe kukolola (nga mw’otwalidde n’okukolola omusaayi ), okukogga, okukaluubirizibwa mu kussa, n’okuwulira obulumi mu kifuba.

Ebitundu 80 ku 100 mu balwadde ba kookolo w’amawuggwe biva ku kufuuweeta taaba oba sigala okumala ebbanga eddene.  Mu nsi yonna, kookolo w’amawuggwe mu bantu abatafuuweetanga ku sigala oba taaba gugenze gweyongera.  Embeera eno etera okuva ku nsonga z’obuzaale kw'ossa omuntu okussa omukka omubi omuli ogwa radon, asibesito, okuyingiza empewo erimu omukka gwa taaba oba omukka ogw'engere endala oguba gulimu obuwuka. Kookolo w’amawuggwe ayinza okuzuulibwa ng'abakugu beeyambisa ebyuma okuli ekikuba ekifaananyi ky'omu kifuba (chest radiograph) n'ekya computed tomography(CT scan). Okuzuula obulwadde buno kukakasibwa mu ngeri ya biopsy etera okukolebwa mu bronchoscopy oba CT-guidance. 

Okwewala ebintu eby’obulabe, omuli okunywa sigala oba taaba n’obutassa mukka gwabulabe z’enkola enkulu ez’okuziyizaamu kookolo ono.  Obujjanjabi n’ekuwona oba obutawona kisinziira ku kika kya kookolo, omutendera kw'azuuliddwa (diguli y’okusaasaana), n’embeera y'obulamu bw’omuntu okutwalira awamu.  Abalwadde abasinga obungi tebawona. Obujjanjabi obutera okukozesebwa mulimu okulongoosebwa, enkola ey'okukalirira n'okukozesa amasannyalaze ekiyitibwa radiotherapy. Kookolo w’amawuggwe ow’obutoffaali obunene oluusi ajjanjabwa n’okulongoosebwa, so nga  kookolo w’amawuggwe ow’obutoffaali obutono etera okuwonera ku nkola ey'okukalirirwa n’obujjanjabi obw’amasannyalaze.

Mu nsi yonna mu 2020, kookolo w’amawuggwe yaluma abantu obukadde 2 mu emitwalo 20 n'avaako okufa kw'abantu akakadde 1 m emitwalo 80. Kino kifuula ekika kya kookolo ono okubeera ekisinga ebirala mu kutta abasajja ate ng'akwata kyakubiri mu kutta abakazi ng'oggyeeko kookolo w'amabeere. Wadde ng'okutwaliza awamu emiwendo gy'abalwala kookolo ono gikendedde, omuwendo mu bantu abatanywangako sigala naye ne balwala gwawukana okusinziira ku nsi ez'enjawulo, naye okutwalira awamu gubadde gweyongera, ng’abasajja 15–20 ku 100 tebanywa ssigala ate abakazi abasukka mu bitundu 50 ku 100 tebanywa ssigala.  Emyaka gy'abasinga okuzuulwamu obulwadde buno baba eyo mu myaka 70.  Mu nsi ezisinga obungi okuwangaala okw'ebbanga ly'emyaka etaanokuli ku bitundu 10 ku 20 ku 100, ate mu Japan guli ku bitundu 33 ku 100, mu Yisirayiri ebitundu 27 ku 100, ate mu Republic of Korea ku bitundu 25 ku 100. Okufa kw'abazuulwamu kookolo ono kungi nnyo mu nzi ekikyakula. Ekiwandiiko ekyasooka okufulumizibwa ku kookolo ono kyafulumizibwa Isaac Adler mu 1912, ekyalaga nti obubonero obumwoleka bwonna bwali tebuvuddeeyo bulungi.

## Ebiwandiiko ebikozesebwa